خاریجیلره ائو ساتیشی ۲۰۱۸.جی ایلده بوتون زامانلارین رکوردونو قیراراق ۴۰ مین سرحدینه چاتدی.
خاریجیلره ائو ساتیشی گئچه‌ن ایل هر آی دوزنلی اولاراق آرتیش گؤستردی.
داشینماز و بانک سئکتورونون ائتدیگی کامپانیالار باش‌دا اولماقلا ارز سبدلرینده‌کی آرتیشین دا تاثیری ایله خاریجیلره ائو ساتیشی تاریخی سویه‌لرینی گؤردو.
گئچه‌ن ایل خاریجیلره ائو ساتیشی ۲۰۱۷ ایل سونونا گؤره یوزده ۷۸،۴ آرتاراق ۳۹ مین ۶۶۳ه چاتدی.
۲۰۱۷.جی ایلده ۲۲ مین ۲۳۴ عدد ائو ساتیشی گرچکلشمیشدی. خاریجیلره گئچه‌ن ایلین ایلک دؤردده‌بیرین‌ده ۵ مین ۲۹۸، ایکینجی دؤردده‌بیرین‌ده ۶ مین ۵۱۸، اوچونجو دؤردده‌بیرین‌ده ۱۲ مین ۳۳۹ و دؤردونجو دؤردده‌بیرین‌ده ۱۵ مین ۵۰۸ ائو ساتیلدی.
خارجیلرین ائو آلیشین‌دا ایلک شهر ترجیحی ۲۰۱۸.جی ایلده دییشمه‌یرک ایستانبول اولدو.
گئچه‌ن ایل خارجییه ایستانبول‌دا ۱۴ مین ۲۷۰ ائو ساتیلدی. ایستانبولو ۷ مین ۹۳۸ قونودلا آنتالیا، ۲ مین ۷۲۰ قونودلا بورسا، ۲ مین ۱۳۳ قونودلا آنکارا و ۲ مین ۶۳ قونودلا یالووا تعقیب ائتدی.
اؤلکه وطنداشلارینا گؤره خاریجیلره ائدیله‌ن ائو ساتیشین‌دا، عراق وطنداشلاری ۲۰۱۸.جی ایلده ده ذیروه‌ده‌کی یئرینی بوراخمادی. بو دؤورده عراق‌لیلارا گرچکلشدیریلن ۸ مین ۲۰۵ عددلیک ائو ساتیشی، توپلام ساتیشلارین یوزده ۲۰،۷‌سینی اولوشدوردو.
گئچه‌ن ایل عراق‌لیلاری ۳ مین ۶۵۲ ائو یاتیریمییلا ایران‌لیلار، ۲ مین ۷۱۸ عددله سعودی‌لیلر، ۲ مین ۲۹۷ عددله روسلار، ۲ مین ۱۹۹ عددله کویتلیلر، ۲ مین ۸۴ عددله افغانیستانلی‌لیلار تعقیب ائتدی.
